cyanic-selkie/wikianc huggingface dataset:
Barnevern i Norge
Omsorgsovertagelser
Det er blitt vanskeligere å finne egnede fosterhjem, spesielt fordi det er blitt færre som ønsker å ta i mot fosterbarn. Så i praksis er det slik at en del større barn og ungdommer tilbringer tiden frem til de er myndige på institusjon (18 ). De aller fleste barn blir boende på en barneverninstitusjon i kortere eller lengre tid etter at omsorgen er fratatt foreldrene.
Akuttplasseringer
I enkelte saker gjør Barnevernet vedtak om akuttplassering. Dette skjer når barnet er utsatt for overgrep (4%), eller fordi foreldrene for øyeblikket er ute av stand til å ta seg av barnet på grunn av rus eller andre omstendigheter. Dette skjer oftest etter melding fra lærere, politi eller barnevernvakt. Tiltaket hjemles i barnevernloven § 4-6. Midlertidige vedtak i akuttsituasjoner.
Akuttplasseringer etter barnevernloven må behandles av Fylkesnemnda i etterkant, for stadfestelse eller opphevelse.
Barns rett til å bli hørt
Barnets rettigheter reguleres av barnevernloven § 6-3. Barns rettigheter under saksbehandlingen: «Et barn skal informeres og tas med på råd når barnets utvikling, modning og sakens art tilsier det. Er barnet fylt 12 år, skal det alltid få si sin mening før det blir truffet vedtak om plassering i fosterhjem, institusjon, eller om senere flytting. Det skal legges vekt på hva barnet mener.
Et barn kan opptre som part i en sak og gjøre partsrettigheter gjeldende dersom det har fylt 15 år og forstår hva saken gjelder. Fylkesnemnda kan innvilge et barn under 15 år partsrettigheter i særskilte tilfeller. I sak som gjelder tiltak for barn med atferdsvansker, skal barnet alltid regnes som part.»
Foreldrenes opplevelse av barnevernet
Undersøkelser har vist at foreldrenes opplevelse av barnevernet varierer og at det er svært personavhengig om samarbeidet mellom barnevern og foreldre er vellykket. Foreldrenes beretninger tyder på at opplevelse av barnevernet kan gripe inn i foreldrenes selvoppfatning og redusere selvfølelsen.
Foreldrenes erfaringer med de ulike fosterhjemmene er både positive og negative. Felles er beskrivelsen av bekymring når de ikke har kunnskap om hvordan barna har det. Tilstrekkelig informasjon om barnas hverdag, er ett gjennomgående behov hos alle foreldre i undersøkelsen - foreldrene vil trygges på at barna har det bra. Det er grunn til å tro at bedre informasjon vil øke de biologiske foreldrenes tillit ovenfor fosterforeldrene.
Historie
Barnevern er i Norge i første rekke et etterkrigsfenomen, og et resultat av velferdsstatens utvikling. Før vergerådsloven kom var offentlig barnevern et lite koordinert fagfelt gjennom bestemmelser i kriminal-, fattig- og skolelovgivningen. Og kunne like gjerne omfatte tukthus, som bortsetting til det som ble oppfattet å være gode hjem. I 1841 kom redningsanstaltbevegelsen da «Rednings-, forbedrings- eller forsørgelsesanstalt fornemlig for forladte, forsømte eller vanartede ældre børn» ble åpnet i Urtegata på Grønland i Oslo. Formålet med denne institusjonen – og med redningsanstaltbevegelsen i det hele – var å «redde fattige, forladte Børn, redde Sjele, bedrage Galge og Tukthuse for så mange Kandidater som muligt». Denne første anstalten fikk snart avleggere flere steder, og i 1874 kom det en endring i kriminalloven som åpnet for at barn mellom 10 og 14 år kunne dømmes til opphold på redningsanstalt som alternativ til fengselsstraff. Den 6. juni 1896 ble den kriminelle lavalder hevet fra 10 til 14 år. Samme år ble vergerådsloven – eller Lov om behandling av forsømte børn som den egentlig het – vedtatt i Stortinget. Denne loven som trådte i kraft 1. januar 1900, var den første barnevernlov både nasjonalt og internasjonalt. Den ble utarbeidet av riksadvokat Bernhard Getz på hans eget initiativ.
Vergerådet skulle bestå av syv medlemmer, der kommunens sorenskriver og en prest var faste medlemmer. Fem representanter skulle oppnevnes av kommunestyret, hvorav en skulle være lege og helst en eller to skulle være kvinner. Rådet konstituerte seg selv. Hovedoppgaven til vergerådet var å ivareta oppvekstforholdene for barn under 16 år: Kriminelle barn, barn som ble ansett å være i fare for å bli «sædelig forkomne» på grunn av «lastefulle foreldre», barn som levde i fare for å bli sedelig fordervet, eller viste slik atferd at hjem og skole ikke rådde med dem. De tiltakene vergerådet kunne ta i bruk var alvorlig påtale og formaning til barn og foreldre; gi foresatte i hjem eller skole pålegg om refselse av barnet – dog innenfor lovens rammer. Vergerådet var også gitt myndighet til å ta barnet ut av hjemmet for plassering i en «pålidelig og hæderlig Familie»; i et barnehjem eller et skolehjem. Vergerådet kunne fradømme en eller begge foreldrene råderett over barnet.
Vergerådsloven var et epokegjørende verk, ikke minst ved at oppdragelse og opplæring var hovedtiltakene i loven, og ved at forvaltningen av loven ble lagt inn under skolemyndighetene.
I 1935 var imidlertid bare halvparten av vergerådene i virksomhet. Mange vergeråd hadde ikke hatt saker på mange år. Likevel var tallet på barn under offentlig omsorg høyere enn dagens. I 1926 var 2873 barn bortsatt av fattigstyrene, 3308 av vergerådene. Til sammen 6181 barn (i 2004 hadde barnevernet i Norge totalt omsorgen for 5623 barn). I 1949 var tallene henholdsvis 3631 barn under fattigstyrets omsorg, 2293 barn under vergerådets (i alt 5924 barn). Landets befolkning har økt med en drøy million siden den gang.
Fattigstyrets og vergerådets oppgaver gikk til dels i hverandre, og rådene var både samarbeidspartnere og konkurrenter på det samme fagfeltet. Vergerådet grep inn ved barns kriminalitet eller atferdsvansker. Rådet fikk flest henvendelser fra påtalemyndighet eller skole. Vergerådet grep også inn overfor foreldre eller foresatt som forsømte sine omsorgs- og oppdragelsesoppgaver eller som mishandlet sine barn. Fattigstyrets ansvar var primært de barn hvis familier fikk fattighjelp.
I 1947 ble det satt ned en barnevernkomité. Den skulle foreta en omfattende barnelovrevisjon. Barnevernkomiteen leverte i alt 6 innstillinger til Stortinget, hvorav den første var Lov om barnevern, som ble vedtatt 17. juli 1953. Denne loven koordinerte bestemmelsene nedfelt i vergerådsloven, forsorgsstyreloven (tidligere fattigstyret), helserådsloven og skoleloven. Det nye lovforslaget samlet bestemmelsene i én lov. Loven ble iverksatt den 1. juli 1954.
Barnevernloven av 1953 tok utgangspunkt i at det er foreldrene som har ansvar for barnet, og som skal sørge for at det får den omsorg det har behov for. Loven la hovedvekt på forebygging, sosial service og hjelpetiltak. Tvangstiltakene skulle bare benyttes når de rene hjelpetilbudene ikke førte frem. Svakhetene med denne loven var at barnevernet kom i en rollekonflikt med seg selv. Det skulle være et hjelpeorgan, samtidig som det skulle være et organ som forberedte og avgjorde tvangssaker. Og lovbestemmelsene som hjemlet tvangsinngrep ble kritisert fordi kriteriene ikke var formulert presist nok i lovteksten.
Den 17. juni 1992 vedtok derfor Stortinget en ny barnevernlov som tydeliggjorde rollefordelingen mellom stat, fylkeskommune og kommune. Loven la også avgjørelsesmyndigheten i tvangssaker til et organ utenfor og uavhengig av barnevernet. Denne loven ble igjen endret i et stortingsvedtak 21. desember 2000. Den viktigste forskjellen mellom loven av 1992 og endringene fra 2000, er at større vekt er lagt på barnevernets rolle som forebygger, og at hjelpetiltak skal være forsøkt i lengre tid før man har hjemmel for å sette inn tvangstiltak. Resultatene av disse tiltakene ble undersøkt av Lars B. Kristoffersen- NIBR, Norsk Institutt for Regionsforskning og strakte seg fra 1990 til 2002.
Barnevernet har blitt kritisert for å foreta for mange omsorgsovertakelser, dette har også blitt omtalt i internasjonale media, som BBC.
Våren 2022 ble det etter en landsomfattende undersøkelse av Statens helsetilsyn avdekket at de fleste av de kommunale barneverntjenestene som ble undersøkt, brøt loven. Helsetilsynet har aldri tidligere sett en så stor andel lovbrudd ved landsomfattende helsetilsyn. Leder av Barneombudet, Inga Bejer Engh, uttrykte bekymring over det som fremkom i undersøkelsen, og uttalte at resultatene fra undersøkelsen var i samsvar med en lang rekke rapporter og tilsyn, som over år har vist grunnleggende svikt i mange barneverntjenester.
Barnevernets forvaltningsnivåer
Stat, fylkeskommune og kommune har i fellesskap ansvaret for å forvalte barnevernloven, og å utøve det praktiske arbeid i den forbindelse.
Sankt Peders Stræde (København)
Sankt Peders Stræde er en gate i Indre By i København. Den går mellom Vester Voldgade ved Jarmers Plads og Nørregade og passerer undervejs Larsbjørnsstræde/Teglgårdsstræde og Larslejsstræde.
Gaten er oppkalt etter Sankt Petri kirke som ligger i Nørregade-enden. I middelalderen var det i tillegg et karmelitterkloster i gaten; klosteret ble senere til Valkendorfs Kollegium. Københavns Universitet har gjennom mange århundrer vært en viktig faktor i gaten.
Entalpi
Entalpi er et begrep innen termodynamikken som brukes til å beskrive mengden av varme i et system. Ordet kommer fra det greske ordet «enthalpein» som betyr «å varme opp». Entalpi blir vanligvis angitt med bokstaven H  og er definert som summen av et systems indre energi U  og systemets trykk P  multiplisert med dets volum V . Derfor har man
Denne størrelsen fremkommer ved å betrakte en liten varmemengde ΔQ  som tilføres et system som står under konstant trykk, men har et volum som kan variere. Dermed forandres den indre energien til systemet med ΔU  samtidig som det utfører et arbeid ΔW = PΔV. Fra termodynamikkens første hovedsetning om energiens bevarelse, vil da ΔQ = ΔU + PΔV. Dette kan nå skrives som ΔQ = ΔH  da trykket P  er konstant. Den tilførte varmen tilsvarer dermed direkte forandringen i systemets entalpi.
Begrepet spiller en sentral rolle i beskrivelsen av kjemiske reaksjoner. Entalpiendringen i en slik reaksjon finnes ved å trekke summen av entalpien til produktene fra summen av entalpien til utgangsstoffene, det vil si ∆ H = Hslutt - Hstart.
Matematiske sammenhenger
Når den tilførte varmen ΔQ  er tilnærmelsesvis ingenting, vil forandringen av systemet være reversibel. Har det temperaturen T, kan denne varmemengden uttrykkes ved den tilsvarende forandringen av systemets entropi S som TdS. Termodynamikkens andre hovedsetning kan da skrives som. Det gjør det naturlig å betrakte den indre energien som en funksjon U = U(S,V) hvor S og V kalles de naturlig variable for denne funksjonen. Varmekapasiteten ΔQ/ΔT til systemet under en oppvarming som skjer ved konstant volum kan derfor matematisk beregnes fra
For entalpien H = U + PV er nå det tilsvarende differensialet. Settes her inn for dU, blir dH = TdS + VdP. Derfor sies entropien S og trykket P å være de naturlig variable for entalpien. Varmekapasiteten ved oppvarming under konstant trykk er nå
Entalpien er formelt forbundet med den indre energien via en Legendre-transformasjon hvor den variable V   i den energien byttes ut med den konjugerte variable. Fra entalpien H(S,P) vil den inverse transformasjonen gi den indre energien hvor nå. Her forblir entropien uforandret og er derfor en passiv variabel.
Jan Łaski
Jan Łaski (også kalt John Laski, Johannes Alasco og John a Lasco; født 1499 i Łask i Polen, død 8. januar 1560 i i Pinców) var en polsk kirkereformator.
Bakgrunn
Han var sønn av Jaroslaw Łaski, palatinen for Sieradz voivodskap og Susanna Bak, datter av Zbigniew Bak de Bąkowa Góra. Han onkel, som også het Jan Łaski, var erkebiskop av Gniezno, primas av Polen, storkansler og kongelig sekretær, og var også onkel av Sigismund I av Polen.
Prest
Jan Łaski ble ordinert og var kjent som en lærd prest. Da familien mistet sin politiske makt og prestisje flyttet han i 1523 til Basel, hvor han ble en nær venn av Erasmus og Zwingli.
Slaget ved Sabis
Slaget ved Sabis, også kjent som slaget ved Sambre, (det er ukjent om slaget virkelig ble utkjempet ved elven Sambre), ble utkjempet i 57 f.Kr. mellom Den romerske republikk og styrker fra flere belgiske stammer i Gallia. Julius Cæsar, som ledet de romerske styrkene, ble overrumplet og nesten slått. Men gjennom en kombinasjon av målbevisst forsvar, dyktig strategi og ankomsten av forsterkninger klarte romerne å snu kampen i sin favør.
Jan Łaski
Overgang til protestantismen
Han ble pastor i en protestantisk kirke i Emden i 1542, og reiste kort tid etter til London. Der ble han i 1550 superintendent for en nederlandsk stranger church, en protestantisk kirke for utlendinger, i byen. Under Edvard I hadde han en viss innflytelse på kirkelige affærer i England.
Da Maria Is forfølgelse av protestanter begynte flyktet han med et skip fullt av medlemmer av sin kirke til København. De fikk ikke bosette seg der, fordi de nektet å akseptere Confessio Augustana. De reiste derfor videre til Brandenburg. Han fortsatte å interessere seg for reformasjonen i England, og kommuniserte blant annet med John Hooper i forbindelse med gevantstriden.
I 1556 ble han kalt til Polen, der han ble sekretær for Sigismund II og en leder for landets kalvinistiske reformasjon. Hans viktigste bidrag til de reformerte kirkene var opprettelsen av en teoretisk og praktisk kirkeledelse, fornekting av enhver forskjell mellom predikanter og eldste bortsett fra i lærespørsmål og ved forretting av sakramenter og en forståelse av nattverden som var mer zwingliansk enn kalvinistisk. Łaski forsøkte å reorientere nattverdsdebatten ved å fokusere på hele seremonien, hvor deltagelse forsegler kristnes kommunion med Kristus.
Han døde i Pinców i Polen.
Perttu Hyvärinen
Perttu Hyvärinen (født 5. juni 1991 i Kuopio) er en finsk langrennsløper. Han har to bronsemedaljer fra det finske mesterskapet i 2015.
Ingeborg Arvola
Ingeborg Arvola (født 7. juli 1974) er en norsk forfatter som debuterte høsten 1999 med romanen Korellhuset.
Perttu Hyvärinen
Idrettskarriere
Hyvärinen deltok ved Junior-VM på ski 2009, der han kom på 26.-plass på 10 km fri teknikk og 32.-plass på 20 km jaktstart. Ved European Youth Olympic Festival 2009 vant han 10 km fri teknikk, og kom på 3.-plass på 7,5 km klassisk. På sprinten endte han på 30.-plass. Han stilte til start på femmila ved det finske mesterskapet på ski 2009, men endte der på 105.-plass.
Faroe Seafood
Faroe Seafood var et salgssamvirke som eksporterte fiskeprodukter fra Færøyene.
Ingeborg Arvola
Priser
For sitt forfatterskap har hun mottatt flere priser. Hun mottok Cappelenprisen i 2004. For romanen Ingen dager uten regn ble hun tildelt Havmannprisen 2008. Arvola fikk også Kulturdepartementets litteraturpris 2019, for ungdomsboken Buffy By er talentfull. I november 2022 vant hun Brageprisen i kategorien skjønnlitteratur for voksne med boken Kniven i ilden.
Perttu Hyvärinen
Idrettskarriere
Ved Junior-VM på ski 2010 i Hinterzarten kom Finland på 6.-plass på stafetten, og individuelt kom han på 9.-plass på 10 km klassisk og 13.-plass på 20 km jaktstart. Året etter fikk han 3 bronsemedaljer ved Junior-VM på ski 2011 i Otepää; på 10 km fri teknikk, 20 km jaktstart og på stafetten. I Skandinavisk Cup 2010/11 fikk han en 5.-plass og en 6.-plass som beste plasseringer. Han deltok igjen ved ved det finske mesterskapet på ski 2011 på hjemmebane i Kuopio, der han fikk 34.-plass på 50 km fri teknikk som beste plassering. På sprinten kom han på 44.-plass.
Faroe Seafood
Faroe Seafood hadde sine røtter i Føroya Fiskaexport, som ble etablert i 1936 av færøyske fiskeeksportører med hjelp fra den danske stat. Dette samvirket la ned sin virksomhet i 1942. Etter den andre verdenskrig fikk fiskebåtrederen Dánjal Niclasen og sakføreren Leif Waagstein i oppdrag å gjenreise samvirket. Føroya Fiskasøla ble opprettet i 1948. Færøyenes regjering gav samvirket monopol på eksport av saltet fisk og klippfisk i fem år.
I 1950-årene måtte Sjóvinnubankin ta mange av tapene ved konkursene i den færøyske fiskeflåten. Føroya Fiskasøla spilte en nøkkelrolle i gjenreisningen av banken. Heretter eide samvirket en tredjedel av aksjene i banken.
Føroya Fiskasøla fikk store økonomiske problemer under bankkrisen på Færøyene i 1990-årene. I 1994 ble samvirket omdannet til et aksjeselskap. Føroya Fiskasøla og fiskeindustribedriften United Seafood ble etter hvert nasjonalisert av danske og færøyske myndigheter. Den danske stat trakk seg ut i 1998. I 2005 ble Føroya Fiskasøla og United Seafood ble fusjonert til Faroe Seafood. Selskapet ble deretter privatisert.
Eik Banki på Færøyene kollapset som følge av finanskrisen i 2008 og førte så til en konkurs i Faroe Seafood i 2010. Konkursboet med fiskefartøyer og foredlingsanlegg ble kjøpt av færøyske og islandske fiskeprodusenter.
Ingeborg Arvola
Priser
romanen ''Kniven i ilden. Ruijan rannalla – Sanger fra Ishavet'' er nominert til Nordisk råds litteraturpris.
Allmennkringkasting
Allmennkringkasting er et begrep som definerer en kringkastingskanal som en offentlig tjeneste. Begrepet ble lansert i 1989 som en oversettelse av det engelske public service broadcasting. ' Kanalen skal basere seg på offentlig eller lisensbasert finansiering i større grad enn kommersiell. Dette skal gjøre den uavhengig fra kommersielle krefter og være en motpol som vil opprettholde en balanse.
Ingeborg Arvola
Familie
Ingeborg Arvola er datter av lyrikeren Liv Lundberg (1944-2022).
Perttu Hyvärinen
Idrettskarriere
Skandinavisk Cup 2012/13 gikk fra desember til mars, og 6. februar fikk han sin beste plassering i denne cupen, med 9.-plass i Madona. Han kom på 2.-plass på 10 km fri teknikk ved det finske juniormesterskapet 2013 i mars, kun slått av Iivo Niskanen. På 15 km klassisk kom han på 4.-plass. Igjen deltok han på femmila ved det finske mesterskapet for seniorer, og endte denne gangen på 45.-plass.
I desember 2013 deltok han ved Vinteruniversiaden 2013 i Lago di Tesero i Italia. Her gikk det finske laget inn til 3.-plass på 4 x 10 km stafett, med Hyvärinen på laget. Individuelt fikk han 11.-plass på 10 km fri teknikk som beste resultat. Kan kom ellers på 14.-plass på skiathlon, 23.-plass på sprinten og 41.-plass på 30 km klassisk. Ved det finske mesterskapet 2014, del 1 i Vanda, kom han på 9.-plass på 15 km klassisk, mens i del 2 i Vaajakoski fikk han en 5. og en 6.-plass, på hhv. 10 km fri teknikk og 30 km klassisk. Det finske juniormesterskapet 2014 var også todelt, her fikk han bronse på 30 km klassisk i del 1, mens han vant både 10 km klassisk og 15 km fristil i del 2 i Ristijärvi i mars. Han fikk ingen medaljer ved U23-VM på ski 2014, men kom på 9.-plass på 15 km klassisk og 17.-plass på 15+15 km skiathlon.
Ved det finske mesterskapet i langrenn 2015 fikk han bronse på både 15 km fri teknikk og 30 km klassisk. Han representerte Finland ved Ski-VM 2015 i Lahtis, der han kom på 25.-plass på 15 km fri teknikk.
I ski-VM 2023 i Planica gikk han tredje etappe på Finlands lag som tok sølv på 4 × 10 km stafett.
Kåre Hunnestad
Kåre Reinhard Hunnestad (1927–2019) var en norsk politiker (KrF) og skolemann fra Vikna.
Han vokste opp på Hunnestad på Ytter-Vikna som sønn av kjøpmann Harald Hunnestad og Ingerda Bygnes. Han giftet seg i 1953 med kjøpmannsdatteren Anne Margrethe Skillingstad. Kåres fetter Steinar Hunnestad (1922–1992) var forkynner og hjemmesekretær i Norsk Luthersk Misjonssamband.
Han underviste ved grendeskolen på hjemstedet i fire år før han tok eksamen ved Nesna lærerskole i 1957. Han var så lærer i Namsos og senere i Røyrvik. Hunnestad var skolesjef i Røyrvik kommune 1966–1978 og i Overhalla kommune 1978–1994.
Hunnestad var medlem av Røyrvik kommunestyre i 16 år og ordfører i Røyrvik 1964–1967, medlem av Nord-Trøndelag fylkesting 1964–1967 og 1972–1979, medlem av fylkesutvalget 1976–1979, medlem av fylkesskolestyret i 10 år samt formann i fylkeskulturstyret 1980–1981. Han var vararepresentant til Stortinget fra Nord-Trøndelag 1977–1981, valgt på en fellesliste av Kristelig Folkeparti og Høyre. Hunnestad var formann i Overhalla KrF og stilte som førstekandidat i 1983, men ble ikke valgt inn i kommunestyret.
Kåre Hunnestad ble tildelt Kongens fortjenstmedalje i sølv og Norsk Kommuneforbunds hederstegn i 1993.
Løypeveien (Oslo)
Løypeveien (1A–B, 2A–C) er en vei på Oppsal i bydel Østensjø i Oslo. Den går fra Vetlandsveien til Skøyenåsveien.
Navnet ble vedtatt i 1955.
I veien er et par blokker fra 1954–56 i OBOS-borettslaget Vetlandsveien.
Raoul Cédras
Raoul Cédras (født 9. juli 1949 i Jérémie i Haiti) var kuppmaker og sjef for en militærjunta i Haiti fra 30. september til 8. oktober 1991. I realiteten var han landets leder helt frem til oktober 1994, da USA intervenerte og slik at han mistet makten. I 2000 ble han og en rekke andre offiserer dømt til livstids fengsel in absentia på grunn av en massakre i byen Raboteau.
Han lever i landflyktighet i Panama.
Tor-Mattis Kåven
Tor-Mattis Kåven (født 21. april 1982 i Porsanger) er en norsk fotballspiller som spiller for FK Fyllingsdalen.
Han har tidligere spilt for Porsanger IL, Løv-Ham Fotball, Alta IF, Bryne FK, Notodden FK og Nest-Sotra. Han kom til Nest-Sotra etter en overgang fra Notodden FK etter 2011-sesongen. Midtveis i 2012-sesongen gikk han til Åsane Fotball, før han signerte for Fyllingsdalen før 2013-sesongen.
Kåven, som spiller høyreback, har tre kamper for Samelandslaget.
Frihetens regn
Frihetens regn (originaltittel: The Shawshank Redemption) er en amerikansk dramafilm fra 1994, skrevet og regissert av Frank Darabont og basert på novellen Rita Hayworth and Shawshank Redemption av Stephen King. Hovedrollene innehas av Tim Robbins (Andy Dufresne) og Morgan Freeman (Ellis Redding).
Plottet sammendrag
I 1947 blir Andy Dufresne anklaget for å ha myrdet sin kone og kjæresten. Han blir dømt til to påfølgende livstidsstraff i fengsel og blir overført til et fengsel upstate for å sone straffen. Når Andy ankommer, møter han en smugler ved navn Ellis Redding. Andy får i oppdrag å jobbe i fengselets vaskeri, hvor han ofte blir overfalt av Bogs Diamond og hans håndlangere.
I 1949 overhører Andy Byron Hadley, sjefskapteinen for fengselsvaktene, som klager over å bli beskattet på en arv. For å støtte den beleirede Hadley, tilbyr Andy å hjelpe til med lovlig ly for noen penger. Etter et angrep fra Bogs og hans håndlangere som brutalt skadet Andy, slår Hadley Bogs under sin egen sak som gjengjeld.Med Bogs forkrøplet og lam, blir han overført til et fengselssykehus upstate, noe som får håndlangerne hans til å gå i oppløsning, og Andy blir aldri angrepet igjen. Samuel Norton, vaktmester og tilsynsmann for fengselet, tildeler Andy til biblioteket for å hjelpe til med den eldre innsatte Brooks Hatlen, en front for å bruke Andys økonomiske ekspertise til å håndtere økonomiske saker for andre fengselsansatte, vakter fra andre fengsler og vaktmesteren selv.Andy begynner å skrive ukentlige brev til statens lovgiver og ber om midler for å forbedre fengselets utslitte bibliotek.
I 1954 blir Brooks prøveløslatt etter å ha sonet femti år, men kan ikke tilpasse seg omverdenen, og han dør til slutt etter å ha hengt seg selv. Lovgiveren sender en bibliotekdonasjon som inkluderer en plate med en eldgammel symfoni. Andy spiller sangen over høyttaleranlegget, til vaktmesterens irritasjon, som har Andy dømt til isolasjon i to uker.
I 1963 begynte Norton å utnytte fengselsarbeid til offentlige arbeider, tjene penger ved å underbytte dyktige arbeidskostnader og motta bestikkelser. Andy begynner å hvitvaske penger ved å bruke et falskt navn. I 1965 blir fangene møtt av Tommy Williams, som er fengslet for tyveri. I 1966 hjelper Andy Tommy med å bestå sin generelle pedagogiske utvikling. Tommy forklarer til Andy at en annen cellekamerat i et annet fengsel var ansvarlig for drapene som Andy ble dømt for. Andy forklarer dette til vaktmesteren, som avviser det, og når Andy nevner om pengene, får vaktmesteren Andy dømt til isolasjon igjen. En natt tilkaller vaktmesteren Tommy utenfor, hvor kaptein Hadley skyter Tommy i hjel som et middel til henrettelse. Norton besøker Andy i sin innesperring for å forklare om Tommys henrettelse. I tillegg har Norton til hensikt å fjerne alt innhold fra biblioteket, fjerne Andys beskyttelse fra vaktene, og sette Andy i de verre forholdene med de mest hardbarkede kriminelle i fengsel. I stedet for å tenke på det, får han Andy til å tilbringe en måned til på isolasjon.
Etter løslatelsen fra ensomheten, forklarer Andy til Ellis at han drømmer om å bo i Zihuatanejo, en meksikansk by på stillehavskysten. Andy forteller også Ellis om en spesifikk slåttemark nær Buxton, Maine, og ber Ellis om å love, når han er løslatt, å hente en pakke som Andy begravde der.
Under neste dags navneopprop finner vaktene Andys celle ledig. Norton kaster steiner som river fra hverandre en plakat, og avslører en tunnel som Andy hadde gravd med en steinhammer i løpet av de siste nitten årene. Den forrige natten brukte Andy tauet til å rømme gjennom tunnelen og kloakkrøret i fengselet, og tok Nortons drakt, sko og hovedbok, som inneholdt bevis på hvitvaskingen. Andy bruker et falskt navn og tar ut de hvitvaskede pengene fra flere banker før han sender hovedboken og andre bevis på korrupsjonen og drapene i fengselet til en lokal avis. Delstatspolitiet og det føderale etterforskningsbyrået ankommer fengselet og arresterer Hadley, mens Norton begår selvmord med et selvpåført skuddsår for å unngå arrestasjonen.
I 1967 blir Ellis prøveløslatt etter å ha sonet førti år, men sliter med å tilpasse seg livet i omverdenen. Ellis husker løftet til Andy, og besøker Buxton og finner en cache som inneholder penger og et brev som ber ham komme til Zihuatanejo. Ellis bryter prøveløslatelsen ved å reise til Fort Hancock, Texas, og krysse grensen til Mexico, og innrømme at han endelig føler håp. Ellis Han finner Andy på en strand i Zihuatanejo, og de to gjenforenes.
Om filmen
Frihetens regn er stemt fram til en av tidenes beste filmer i flere avstemninger, blant annet på Internet Movie Database. Per november 2014 ligger den på 1.-plass med karakteren 9,3 (av 10) med ca. 1,300,000 stemmer.
Filmen var nominert til sju Oscar, blant andre Morgan Freeman for beste mannlige hovedrolle, men vant ingen.
Sergej Lukjanenko
Sergej Vasiljevitsj Lukjanenko (russisk: Сергей Васильевич Лукьяненко) (født 11. april 1968) er en russisk forfatter som skriver i genrene science fiction og fantasy. Han er født i Karatau i Kasakhstan og ble utdannet psykiater ved universitetet i Almaty. Som forfatter blir det hevdet at han er påvirket av Robert Heinlein og Vladislav Krapivin.
Han fikk publisert sin første fantasy-fortelling i 1987, og skrev ferdig sin første roman i 1990. Han har siden publisert mange bøker. I 1996 flyttet han fra Almaty i Kasakhstan til Moskva. En av hans bøker, «Nattevakten» (Notsjnoj dozor) fra 1998, en bestselger med 300 000 lesere i hjemlandet, dannet grunnlaget for en film som ble en historisk storselger i Russland i 2004. Den spilte inn 16 millioner USD, hvilket inntil da var rekord i landets kinohistorie. Rekorden er allerede slått av oppfølgeren Dnevnoj dozor, «Dagvakten», som allerede to dager etter at den åpnet på kino i Moskva i januar 2006, hadde spilt inn 9 millioner USD.
Notsjnoj dozor er tilgjengelig på DVD i Norge som Night Watch fra Fox Searchlight. Dnevnoj dozor blir utgitt på DVD i vesten som Day Watch av samme filmselskap senere i 2006.
Sergej Lukjanenko har vært gift med Sonja Lukjanenko siden 1990.
Susan Corrock
Susan Ada «Susie» Corrock (født 30. november 1951) er en amerikansk alpinist. Hun deltok i de olympiske vinterleker 1972 i Sapporo.
Kalifornia (film)
Kalifornia er en amerikansk thriller-film fra 1993. Den er regissert av Dominic Sena etter en manus av Stephen Levy og Tim Metcalfe.
Susan Corrock
Corrock vant en olympisk bronsemedalje i alpint under vinter-OL 1972 i Sapporo. Hun kom på tredjeplass i utfor for damer, bak Marie-Therese Nadig fra Sveits og Annemarie Moser-Pröll fra Østerrike.
Severin Eskeland (1977)
Severin Eskeland (født 22. juli 1977) er en norsk filmregissør og skuespiller. Eskeland er født og oppvokst på Stord, der han startet i tidlig alder å produsere amatørfilmer. Han starta regissørutdannelsen sin i Oslo i 2001, og var ferdig utdanna i 2005. Han har deltatt på flere filmfestivalar med kortfilmene sine. Blant annet Hytta på den Norske kortfilmfestivalen, Minimalen og International Festival of Cinema and Technology i Washington D.C. Kortfilmen «The chamber» deltok på skrekkfestivalen Screamfest i Los Angeles 2006.
Kalifornia (film)
Handling
Journalisten Brian Kessler (spilt av David Duchovny) har skrevet en artikkel om seriemordere i USA, og han har fått en provisjon og et forskudd på en bok om det samme emnet. Han reiser derfor ut med sin fotograf, som også er hans kjæreste (spilt av Michelle Forbes), på en reise gjennom landet for å besøke steder der mordene er begått. Men forskuddet er blir snart brukt opp, og ikke en eneste linje av boken har blitt skrevet. I løpet av reisen møter de på den kriminelle Early Grayce (spilt av Brad Pitt), og hans barnslige kjæreste (spilt av Juliette Lewis), som også får være med på reisen.
Severin Eskeland (1977)
Gjennom studiene spilte også Severin i diverse filmer. Blant annet United.
Kalifornia (film)
Handling
Men Early har allerede begått to drap, og har et kriminelt rulleblad. Men Brian og Carrie aner ikke hvem som har satt seg i bilen sammen med dem. Mot slutten av denne reisen ønsker de begge å slå seg ned i California, som er en lenge har vært en drøm for Carrie. Early skaffer pengene ved å angripe, og brutalt drepe, en kunde ved toalettet på en bensinstasjon. Når Brian også vil inn på det samme toalettet, klarer Early å hindre ham, og klarer dermed å dekke over forbrytelsen sin foreløpig. Men han begår snart enda flere mord i løpet av reisen deres.
Severin Eskeland (1977)
I 2007 arbeidet han som fotograf og videojournalist i NRK Hordaland, før han fikk jobben som videojournalist i sportsklubben Brann.
Eskeland debuterte med sin første kino/langfilm der han stod for manus og regi i 2009. Dette var skrekkfilmen Snarveien
i 2017 slapp Severin sin andre spillefilm, "LYST" som ble vist på de fleste kopier i Norge. Filmen er nå også solgt til Tyskland, Irland, England, Canada og USA.
Sida 2011 har Severin jobbet som lærer ved media- og kommunikasjons-linja ved Stord videregående.
I 2019 gav Severin ut novellefilmen "ALLODIUM" som ble vist på over 40 festivaler rundt om i verden. Filmen vant 10 priser, og ble nominert til 8 flere.
i 2021 slapp Severin sin siste kortfilm "Number 7".
Tom Weinholdt
Tom Weinholdt (født 9. mars 1947 i Oslo, død 3. september 2007 samme sted) var en norsk sakprosaforfatter og fysioterapeut.
Weinholdt var fotballspiller, og spilte blant annet for Skeid på 1960-tallet. Han skåret 6 mål på 26 kamper i perioden 1965 til 1968. Han kom tilbake til klubben som trener for aldersbestemte lag, og senere som fysioterapeut.
Weinholdt har bidratt til en rekke fagbøker. Blant annet læreboka Idrettens treningslære utgitt på Universitetsforlaget i 1992. Boken var bygget på pensum for Idrettsfag. I 1997 skrev han barne- og ungdomsboka ''Til finalen! – med Luckies til Norway Cup'' utgitt på Libretto forlag.
Han var far til danseren og freestyle ballkunstneren Mats Weinholdt.
Tilståelsesrabatt
Tilståelsesrabatt er den populære betegnelse på regelen i Almindelig borgerlig Straffelov § 59 annet ledd om at retten skal legge vekt på at siktede har tilstått når den skal utmåle straff i en straffesak. Regelen ble innført i straffeloven i 2001 og den er videreført i den nye straffeloven som ventelig trer i kraft i 2012, jf. § 78 bokstav f.
Det er bare en uforbeholden tilståelse som gir krav på strafferabatt, dvs. en tilståelse som omfatter alle de forhold som gjør handlingen straffbar. Hvis siktede ikke husker noe, f.eks. på grunn av beruselse, men likevel tilstår fordi han finner bevismaterialet overveldende, har han ikke krav på tilståelsesrabatt. Men også en slik tilståelse vil kunne ha betydning i formildende retning.
Tilståelsesrabatten er særlig begrunnet i prosessøkonomiske hensyn, når siktede tilstår det han er anklaget for, kan straffesaken iretteføres hurtigere og med mindre kostnader. I slike tilfeller kan saken behandles ved en forenklet rettergang etter straffeprosessloven § 248 der det bare er en fagdommer som kontrollerer at tilståelsen er uforbeholden og at handlingen er straffbar, og deretter utmåle straffen. Dette kalles gjerne tilståelsesdom (tidligere dom i forhørsrett). Tilståelsen har størst betydning hvis den kommer tidlig i etterforskningen og særlig der en mistenkt legger alle kort på bordet og erkjenner også andre straffbare handlinger enn politiet knytter ham til. Men tilståelsen har også betydning der siktede skjønner at politiet har betydelige beviser som knytter ham til saken. Og selv der tilståelsen kommer sent, f.eks. under ankeforhandlingen i lagmannsrett, vil den kunne ha en viss betydning ved straffeutmålingen.
Et annet viktig hensyn bak tilståelsesrabatten er at den ofte sparer fornærmede fra den belastning det kan være at man ikke blir trodd og at man må møte og gi vitneforklaring i tingretten og også i lagmannsretten hvis saken blir anket dit. Særlig i voldtektssaker og andre sedelighetssaker der det ofte kan være ord mot ord, vil en tilståelse være viktig for fornærmede og bør derfor gi en markert lavere straff enn om siktede hadde nektet.
Det er ikke fastsatt i loven hvor stor tilståelsesrabatten skal være og det vil i første rekke avhenge av når tilståelsen kommer og hvor viktig den er for å få saken oppklart.
Kristin Michelsen
Kristin Michelsen (født 1956) er en færøysk politiker. Han har vært borgermester i Tvøroyrar kommuna siden 2005 og medlem av Lagtinget fra 2011 til 2022.
Liv og virke
Han er sønn av fiskevraker Mikkjal Michelsen og hustru Vilborg Joensen på Tvøroyri. Morfaren var læreren og dikteren Poul F. Joensen. Han er gift med Joan N. Michelsen fra Hvalba, som han har en datter med.
Han gikk først i lære som bankfunksjonær, deretter som tømrer. Fra 1984 til han fikk permisjon fra stillingen i 2003, var han fullmektig hos sysselmannen på Suðuroy. Han har også vært reservepoliti.
Michelsen har vært styreformann i sin lokale roklubb, Froðbiar sóknar róðrarfelag.
Politisk arbeid
Michelsen ble første gang innvalgt i kommunestyret på Tvøroyri i 1988, som medlem av Tjóðveldisflokkurin. Han ble valgt på en fellesliste mellom flere partier, anført av Dánjal av Rana og Páll Vang. I 1992 brøt Michelsen med felleslisten og stilte ikke til gjenvalg. I 2000 ble han på nytt valgt inn i kommunestyret, som eneste representant for sin liste, og etter valget i 2004 ble han borgermester, som medlem av Javnaðarflokkurin.
I 2011 ble han valgt til Lagtinget, og i 2015 ble han formann i Lagtingets justiskomité.
I 2018 mistet han flertallet i kommunestyret og regnet seg som fristilt fra å stemme med Javnaðarflokkurins lagtingsgruppe, men fortsatte som både borgermester og lagtingsmann. Han ble i januar 2019 ekskludert fra Javnaðarflokkurin. Ved lagtingsvalget i 2019 ble han valgt inn for Sjálvstýri. Han fikk på nytt flest stemmer av partiets kandidater ved lagtingsvalget i 2022, men partiet mistet sitt eneste mandat.
Fjellbølger
Fjellbølger er et meteorologisk vindfenomen som oppstår når vind passerer et fjell som er en del høyere enn omgivelsene. Det dannes stående bølger oppover i luftmassene som kan sammenlignes med bølgene over og bak store steiner i elvestryk. Den første bølgen dannes ved at vinden presses oppover foran fjellet og kan bevege seg nedover på lesiden av fjellet. En avstand medvinds / i le av fjellet og litt høyere enn fjellet presses vinden oppover for deretter å bevege seg nedover igjen. Lenger unna fjellet i le og høyere opp i atmosfæren kan det registreres flere slike bølgebevegelser.
Linseskyer
Linseskyer, Altocumulus lenticularis, er skyer som dannes når luftlaget som presses oppover av fjellbølgen blir avkjølt på grunn av lavere trykk og fuktigheten fortetter seg til skydråper. Siden lufta drives gjennom bølgene av vinden ligger kondenseringen på etterskudd : linseskyene og luftlaget de tilhører er uvanlig rike på underkjølt fuktighet som kan gi kraftig ising på passerende luftfartøy.
Seilfly kan benytte bølgene til å bli med oppover ved å finne områdene hvor det blåser oppover for deretter å fly videre til neste bølge for å komme enda høyere. Disse seilflygerne kommer så høyt at de er avhengige av kunstig oksygentilførsel.
Ewelina Marcisz
Ewelina Marcisz (født 2. februar 1991) er en polsk langrennsløper som konkurrerte under Ski-VM 2015. Hun deltok på det polske laget som ble nummer 5 på kvinnestafetten. Individuelt var beste resultat en 27.-plass på 15 km skiathlon.
Joseph Nérette
Joseph Nérette (født 9. april 1924 i Port-au-Prince i Haiti, død 29. april 2007 samme sted) var en hatitisk dommer og politiker. Han var landets president fra 1991 til 1992.
Joseph-Ignace Guillotin
Joseph-Ignace Guillotin (født 28. mai 1738 i Saintes i Frankrike, død 26. mars 1814 i Paris) var en fransk lege og politiker. Henrettelsesmaskinen giljotin (guillotin) er oppkalt etter ham.
Bakgrunn
Joseph-Ignace Guillotin var det niende av 13 barn til advokaten Joseph-Alexandre Guillotin og hans hustru Catherine-Agathe Martin.
Etter syv års teologisk utdannelse hos jesuittordenen i Bordeaux, der han var en fremstående elev, trådte han ut av ordenen. Fra 1763 studerte han så medisin ved universitetet i Reims; han fortsattet studiet ved Sorbonne i Paris fra 1768, og tok doktorgraden der i 1770.
Karriere
Mellom 1778 og 1783 underviste han ved Sorbonnes medisiske fakultet i anatomi, fysiologi og patologi. Ved siden av oppsøkte han frimurerne, ble fascinert av deres liberale tankegods og ble til og med et grunnleggende medlem av Grand Orient de France. Han var dessuten losjemester i frimurerlosjen La Concorde Fraternelle og var medlem av den berømte opplysningstidslosjen Neuf Sœurs.
Han var et av ti medlemmer av Assemblée Constituante fra 2. mai 1789 og var dets sekretær fra juni 1789 til oktober 1791.
Interessant nok var Guillotin motstander av dødsstraff. I hans tid ble dødsstraffer fullbyrdet på grusomste vis, gjennom brenning, hengning eller firdeling. Bare adelen kunne kjøpe seg en raskere død, ved sverd eller øks. Som en overgangsløsning, mens dødsstraffen fremdeles bestod, foreslo Guillotin den 10. oktober 1789 en enhetlig henrettelsesreform med innføring av en maskin som «halshugget smerteløst». Etter Guillotins forestillinger skulle henrettelsene fullbyrdes privat og verdig. I 1791 ble hans forslag vedtatt som lov. I Frankrike ble giljotinering den eneste lovlige henrettelsesmetoden. Guillotin deltok ikke selv i utviklingen av maskinen som bærer hans navn. Den faktiske oppfinneren av prototypen var Antoine Louis.
En vesentlig grunn for at dette redskapet ble tatt i alminnelig bruk, var at den parisiske skarpretter Charles-Henri Sanson gikk inn for det. Sanson skrev et memorandum til den lovgivende forsamling som ble tillagt stor vekt på grunn av skarpretterens særlige sakkunnskap. Sanson, som eide og vedlikeholdt alt sitt eget utstyr, argumenterte overbevisende for at flerhenrettelser var for krevende ved bruk av de gamle metoder. Den (relativt) lette vekt på redskapene gjorde dem sårbare ved meget bruk; kostnadene for reparasjon og vedlikehold ville bli umulig høye (en urimelig byrde på skarpretterens økonomi, fremholdt han). Dessuten, og enda verre, ble den fysiske belastning såpass stor at det kunne inntreffe uhell, og at de som skulle henrettes kunne da være henfalne til desperate handlinger under de da langt uttrykne og uberegnelige prosedyrer.
Joseph-Ignace Guillotin ble fengslet av Maximilien de Robespierre. Først etter Robespierres fall ble han løslatt. Han var en av de første som gikk inn for vaksineringer og var formann for komitéen for vaksineringer i Paris i 1805.
Assosiasjonen med giljotinen var såpass plagsomt og pinlig for Guillotins familie at de søkte den franske regjering om at den kunne få et annet navn. Da regjeringen avslo, endret de isteden familienavnet. Ved en tilfeldighet ble en person ved navn Guillotin henrettet med giljotin, også en lege, men hetende J.M.V. Guillotin og var fra Lyon. Denne tilfeldigheten er antagelig årsaken til det feilaktige ryktet at Guillotin selv ble henrettet med giljotin, men det er ikke riktig. I virkeligheten levde han ganske lenge etter revolusjonen i Paris og døde i 1814 av naturlige årsaker. Han er gravlagt i gravlunden Père-Lachaise i Paris.
Åsgårdstrandsdagene
Åsgårdstrandsdagene er en byfest i Åsgårdstrand som går over tre dager til ende den andre helgen i juni hvert år.
Åsgårdstrandsdagene er registrert som en stiftelse i Enhetsregisteret og med ca. 100 frivillige støttespillere og godt samarbeid med andre lokale foreninger, har dette etter hvert blitt en stor organisasjon som både skaper liv og røre for store og små, men også bidrar til det gode miljø og fellesskap som er i byen.
Overskuddet fra dagene går tilbake til foreninger og organisasjoner i Åsgårdstrand. Rammen rundt dagene er konsert i Munchparken, markedsboder, gatemusikanter, caféer, boder, konkurranser for store og små, kunstutstillinger og ikke minst, opptoget under avslutningen av dagene.
Åsgårdstrandsdagene gjennomføres samtidig som Færderseilasen og det er et fantastisk syn å se alle båtene på fjorden, vanligvis fredag kveld på vei ut og når de er på vei til Horten på lørdag.
Historie
Ettersom Åsgårdstrand ligger ved sjøen er det naturlig at det var den nyoppstartede Åsgårdstrand Sjømannsforening som tok initiativ til Åsgårdstrandsdagene i juli 1946.
I de første årene var dette en formidabel suksess, byen sto på hodet med både tivoli og gode opptog. Men, i 1963 dabbet interessen av, det ble et for stort løft for alle de ildsjeler som var involvert.
Årene gikk og det begynte å nærme seg 100 år siden Edvard Munch for første gang besøkte Åsgårdstrand, en begivenhet man behørig burde feire. Kreativiteten slo ut i full blomst og i 1988 ble det på nytt etablert et styre og Åsgårdstrandsdagene ble tatt opp igjen i 1989.
De egadiske øyer
De egadiske øyer (latin: Aegates insulae; italiensk: Isole Egadi) er en øygruppe av små fjellkledde øyer i Middelhavet, nordvest for Sicilia i Italia, nær byen Trapani.
Favignana (Aegusa) er den største av øyene og ligger 15 km vest for Trapani. Levanzo (Phorbantia) ligger 12 km mot vest, mens Marettimo, kalt Iera Nesos i antikken, ligger 24 km vest for Trapani. Det er også noen mindre øyer mellom Favignana og Sicilia.
En har funnet spor etter grottemaleri fra yngre steinalder i grotter på Favigana og Levanzo.
Øyene var åsted for tapet til den kartagesiske flåten for C. Lutatius Catulus i 241 f.Kr. som var slutten på den første punerkrigen.
Greven
Greven er en by i den tyske delstaten Nordrhein-Westfalen, mellom Münster og Osnabrück. Elva Ems renner gjennom byen og deler den i Greven links der Ems og Greven rechts der Ems. Byen har noe over 35 000 innbyggere.
Ob (by)
Ob (russisk: Обь) er en by i Novosibirsk oblast i Russland. Byen ligger rundt 15 km vest for Novosibirsk. Innbyggertall: 24 860 (est. 2006), 24 567 (folketelling 2002).
Tolmatsjovo lufthavn, som ble satt i drift i 1957, ligger like nordvest for byens sentrum.
Rikke Jeppsson
Rikke Emilie Jeppsson (født 12. september 1988) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Nesodden Idrettsforening.
Espen Ytreberg
Espen Ytreberg (født 6. oktober 1964) er en norsk medieviter og forfatter. Han er professor og tidligere instituttleder ved Institutt for medier og kommunikasjon ved Universitetet i Oslo. Ytrebergs forskningsområder er mediehistorie og medie- og kommunikasjonsteori. Han har også utgitt bøker innen litterær sakprosa og historisk fiksjon.
Rikke Jeppsson
Hun ble norgesmester i junior-NM sprint i 2006 og 2008, og deltok også i junior-VM på skøyter 2008 i Changchun hvor hun ble nr. 26 i allround. Jeppsson kopierte sprint-tittelen i senior i 2011 i Arendal, i tillegg har hun 4 sølvmedaljer i sprint-NM senior.
Rikke Jeppsson er en yngre søster av skøyteløperen Renate Jeppsson.
Personlige rekorder
Oppdatert pr. 20. mars 2017.
Marc Bazin
Marc Bazin (født 6. mars 1932 i Saint-Marc i Haiti, død 16. juni 2010) var president i Haiti fra 19. juni 1992 til 15. juni 1993.
Han hadde under president Jean-Claude Duvaliers diktatur i 1982 blitt finans- og næringsminister. Han har ubestikkelig, og pådro seg etter en tid Duvaliers raseri, og ble avsatt. Deretter var han en tid medarbeider ved Verdensbanken og så ved FN i New York City.
UNEP/GRID-Arendal
GRID-Arendal er et informasjonssenter om internasjonale miljøproblemer som ligger i Arendal.
Senteret ble etablert i 1989. Bak opprettelsen står Verdenskommisjonen for miljø og utvikling, UNEP (FNs miljøprogram) og Norges regjering.
GRID-Arendals formål er å øke kunnskap om miljøspørsmål slik at positive endringer kan skje. Senterets visjon er et samfunn som forstår og verdsetter det miljøet som det er avhengig av.
Luz
Luz kan vise til:
Nabil Bahoui
Nabil Bahoui (født 5. februar 1991) er en svensk fotballspiller som spiller for den qatarske klubben Qatar SC.
Bahoui kom til AIK før 2013-sesongen.
Han er av marokkansk opprinnelse. Bahoui vokste opp i Västerstorp i Stockholm og startet karrieren i Mälarhöjdens IK.
Somalisk
Somalisk kan referere til
Skuronnveien (Oslo)
Skuronnveien (1–59, 2–64) er en vei på Manglerud i bydel Østensjø i Oslo. Den går fra Treskeveien til Plogveien.
Lærdalstunnelen
Lærdalstunnelen er en veitunnel på 24,509 meter som går mellom Aurland og Lærdal i Vestland. Tunnelen går mellom Nyheim i Aurland og Håbakken i Lærdal. Byggingen av tunnelen startet 15. mars 1995, og den ble åpnet 27. november 2000 av kong Harald V. Tunnelen hadde da kostet 1,08 milliarder kroner. Den er en del av E16 mellom Oslo og Bergen, og er verdens lengste veitunnel, foran Yamatetunnelen i Japan.
Skuronnveien (Oslo)
Veien har rekkehus i Abellund borettslag.
Lærdalstunnelen
Siden åpningen har trafikken gjennom tunnelen doblet seg – fra 1086 kjøretøyer per døgn i 2001, til 2058 i 2019. Rundt 27 prosent av trafikken er tungtrafikk.